Diari Oficial de la Generalitat Valenciana


Sumari del DOGV 9501, del 30-12-2022 (2022/11610)

Anunci sobre aprovació de les bases específiques per a la provisió en propietat de places de personal funcionari, educador social (subgrup A2) incloses en l'oferta pública d'ocupació pel torn d'estabilització pel procediment de concurs oposició i formació de borsa de treball (expedient 004-0168/2022 - 1117661H).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11656


Data del document
:   05-12-2022

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu
    * concurs administratiu

Anunci sobre aprovació de les bases específiques per a la provisió en propietat de places de personal funcionari, educador social (subgrup A2) incloses en l'oferta pública d'ocupació pel torn d'estabilització pel procediment de concurs oposició i formació de borsa de treball (expedient 004-0168/2022 - 1117661H). [2022/11013]  
1. Objecte de la convocatòria  
Aquests bases específiques tenen per objecte desenvolupar les previsions fetes en les bases generals que han de regir les convocatòries dels processos per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, aprovades mitjançant Decret de data 10 de maig de 2005. Aquests bases van ser publicades en el Butlletí Oficial de la Província (BOP) de data 15 de juny de 2005, així com en el Diari Oficial de la Generalitat Valenciana (DOGV) de data 22 de juny de 2005 (exp. 4-053/2005).  
  
Des de l'aprovació, aquests bases han estat modificades per tal d'ajustar-les a les normes legals posteriors i a la casuística i pràctica administrativa adequada en les següents ocasions:  
  
Data Decret de modificació Expedient Publicació al BOPV Publicació al DOGV  
25 de juny de 1720 5-507/2007 11 juliol 2007 8 agost 2007  
10 de maig de 3806 0-871/2010 27 maig 2010 26 maig 2010  
31 d'octubre de 1443 7-771/2011 15 novembre 2011 8 novembre 2011  
27 de gener de 0265 2-209/2011 27 febrer 2012 24 febrer 2012  
6 de març de 2808 3-845/2018 5 abril 2018 9 abril 2018  
  
  
Principalment, l'objecte d'aquests bases específiques és regular el procés selectiu per la provisió en propietat de les places de personal funcionari, educador social, subgrup A2, incloses en l'oferta pública d'ocupació (OPO) addicional o extraordinària d'estabilització d'aquest Ajuntament pel sistema de concurs oposició.  
Les característiques de les places actualment incloses a l'OPO d'estabilització indicada pel sistema de concurs oposició, són les següents:  
  
Denominació: educador social.  
Naturalesa: personal funcionari de carrera.  
Grup: subgrup A2 (art. 76 TRLEBEP).  
Escala: administració especial.  
Subescala: tècnica.  
Classe: mitjana.  
Categoria: ---.  
Nombre de vacants: 2 (OPO addicional estabilització 2022; BOP 31.05.2022).  
Torn de selecció: estabilització d'ocupació temporal.  
Procediment de selecció: concurs oposició.  
Llocs de treball a estabilitzar o consolidar:  
I004 € Tècnic nivell 22 de Serveis Socials  
I018 € Tècnic nivell 22 de Serveis Socials  
En el supòsit de no cobrir alguna de les places vacants detallades mitjançant el torn de consolidació o estabilització, es cobrirà pel torn lliure o promoció interna, segons corresponga, per la qual cosa, donat eixe cas, hauran d'aprovar-se les bases corresponents al torn procedent.  
  
Correspon fer declaració respecte del que preveu el Pla d'igualtat entre homes i dones dels empleats al servei d'aquest ajuntament en relació al sexe infrarepresentant en el total del personal adscrit a aquest tipus de places en aquest Ajuntament a favor del sexe masculí, ja que és eixe el sexe infrarepresentat en el total del personal adscrit en places de tècnic del departament de serveis socials.  
  
Igualment, és objecte d'aquest procés selectiu la constitució d'una borsa de treball amb els aspirants que participen en el procés de selecció.  
2. Legislació aplicable  
En tot el que no preveuen aquests bases, s'aplicaran les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions mencionades en les bases generals i altres normes que hi siguen aplicables.  
No obstant això, tal com preveu la disposició addicional 4a de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i tal com es determina en el Pla d'ordenació de recursos humans pel qual es van aprovar els criteris generals de selecció del personal pels procediments de consolidació i estabilització, es redueixen a la meitat tots els terminis establerts en les bases generals aprovades per l'Ajuntament quan es tracte de la tramitació i execució de processos d'estabilització i/o consolidació, com es dona en aquest cas.  
  
3. Requisits dels aspirants.  
Els aspirants han de tenir els següents requisits:  
- Tenir la titulació de Diplomatura en Educació Social o Grau en Educació Social o equivalent, o bé, estar en condicions d'obtindre'ls en la data en què acabe el termini de presentació d'instàncies.  
En tot cas, els aspirants han d'aportar l'equivalència per mitjà de certificat expedit a aquest efecte per l'administració competent en cada cas.  
- Tindre complits setze anys i no superar l'edat màxima de jubilació forçosa.  
- Tenir la nacionalitat espanyola, sense perjudici del que s'estableix a l'article 57 del text refós de la Llei de l'Estatut Bàsic de l'Empleat Públic (TRLEBEP).  
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques, ni estar complint la sanció ferma d'ocupació i sou del seu lloc de treball com a empleat públic.  
- No haver sigut condemnat per sentència ferma per algun delicte contra la llibertat i indemnitat sexual, conforme a l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'enjudiciament civil.  
  
  
4. Pagament dels drets d'examen.  
Qui vulga participar en les proves d'accés ha de sol·licitar-ho mitjançant la instància corresponent, amb el pagament dels drets de participació en el procés selectiu, tot això de conformitat amb l'ordenança fiscal reguladora de la taxa per a la realització de proves selectives d'accés a la funció pública, sense que calga incorporar-hi el justificant de pagament, la qual cosa comprovaran d'ofici els serveis municipals.  
  
El pagament de la taxa de participació en les proves selectives s'ha de fer dins del termini de presentació de sol·licituds. L'aspirant que no pague les taxes, o les pague fora d'eixe termini, serà declarat exclòs de participar en el procés selectiu en les llistes d'aspirants admesos, per entendre que desisteix tàcitament de participar en el procés de selecció.  
  
  
5. Proves selectives.  
El procés selectiu constarà de dues fases: oposició i concurs.  
La fase d'oposició serà prèvia a la valoració de la fase de concurs.  
  
A) Oposició.  
Els exercicis de la fase d'oposició són els següents:  
Primer exercici: (teoricopràctic). De caràcter obligatori i eliminatori.  
Consistirà en la superació de 2 proves, una de caràcter teòric i l'altra de caràcter pràctic.  
La puntuació màxima a obtenir en aquest exercici serà de 45 punts, i serà necessari per a superar-lo una puntuació igual o superior a 22,50 punts, així com haver obtingut la puntuació mínima per a superar cadascuna de les proves en què consisteix l'exercici.  
1.A) Prova teòrica: Obligatòria i eliminatòria. Prova tipus test.  
Consistirà en una prova de coneixements referida als continguts del programa temari de les bases, a través d'un qüestionari de 50 preguntes tipus test amb 3 respostes alternatives de les quals sols una serà la resposta correcta.  
El temps de duració de l'exercici serà determinat pel tribunal immediatament abans de començar l'exercici segons la dificultat de la prova plantejada.  
Les respostes en blanc o incorrectes no penalitzaran ni descomptaran cap puntuació.  
La qualificació d'aquest exercici serà de 0 a 15 punts, i caldrà obtenir-ne un mínim de 5,25 per superar-lo.  
1.B) Prova pràctica: Obligatòria i eliminatòria.  
Consistirà en resoldre per escrit o mitjançant treballs pràctics dos supòsits pràctics a triar entre tres supòsits que plantejarà el tribunal immediatament abans del començament de la prova, amb un nivell de dificultat adequat al nivell de les places convocades i relacionat amb les tasques pròpies de la plaça que es convoca i el temari de la convocatòria.  
Per a resoldre els supòsits plantejats, s'utilitzarà l'ordinador personal de cada aspirant, amb els programes d'ofimàtica, gestió documental o gestió d'expedients que siguen necessaris. En eixe cas, no es valorarà cap exercici si no està resolt en suport informàtic.  
Igualment, en vista de les característiques de l'exercici proposat, els aspirants podran servir-se en aquesta prova dels textos legals, comentaris doctrinals, llibres de consulta, bases de dades legislatives o de jurisprudència o qualssevol altres publicacions en paper o format digital que puguen utilitzar normalment en l'exercici del seu treball.  
Aquesta prova serà avaluada entre 0 i 30 punts, i seran eliminats els aspirants que no obtinguen una puntuació mínima de 10,50 punts.  
Segon exercici. (valencià) De caràcter obligatori i no eliminatori.  
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Aquesta prova serà escrita i consistirà en la redacció d'un text proposat pel tribunal qualificador que tindrà relació amb les tasques pròpies de la plaça convocada.  
Els exercicis escrits de redacció es valoraran mitjançant els següents criteris:  
Valoració gramatical (crèdit de punts: 11,250)  
Descomptaran 0,375 punts: errors en accents, dièresis, apostrofacions, contraccions, majúscules, errors de puntuació greus (que afecten la comprensió) o repetitius, etc.  
Descomptaran 0,495 punts: Faltes d'ortografia (excepte les valorades en l'apartat anterior), de morfosintaxi i de lèxic.  
- Com que hi ha limitació de text, la repetició d'un error comptarà tantes voltes com s'haja produït.  
Adequació (crèdit de punts: 3,750)  
- Es valorarà que la redacció s'ajuste al que es demana.  
- Es valoraran els recursos lingüístics emprats.  
- Si en la primera part es perden tots els crèdits, la segona no es valorarà.  
- Es penalitzarà superar el màxim de paraules escrites. Es descomptaran 0,03 punts per cada paraula que supere el màxim establert.  
Aquest exercici es qualificarà de 0 a 15 punts.  
B) Concurs:  
Una vegada acabada la fase d'oposició, tindrà lloc la valoració de la fase de concurs entre els aspirants que hagen superat la fase d'oposició.  
  
Els mèrits del aspirants s'han d'enumerar i detallar juntament amb la sol·licitud de participació en les proves selectives, i han d'estar referits únicament als mèrits que els aspirants tenen fins a la data de finalització del termini de presentació de sol·licitud de participació en les proves selectives.  
Amb independència del que disposen les bases generals que hi siguen aplicables, per no contradir el que determinen aquests bases específiques, els documents acreditatius dels mèrits de la fase d'oposició els presentaran únicament els aspirants que han superat la fase d'oposició.  
A aquest efecte, una vegada finalitzat l'últim exercici eliminatori de la fase d'oposició, juntament amb la publicació de l'anunci de les puntuacions corresponents, als aspirants que continuen en el procediment selectiu per haver superat els exercicis eliminatoris se'ls donarà un termini de 5 dies per a aportar els originals o la còpia compulsada dels mèrits enumerats juntament amb la sol·licitud de participació en les proves selectives. En les dependències del Registre d'aquest Ajuntament es farà l'arreplega, registre, comprovació i compulsa dels mèrits declarats en el moment de presentació de la sol·licitud d'admissió en el procés i participació en les proves selectives.  
  
Sols es valoraran en la fase de concurs els mèrits degudament acreditats que es corresponguen amb els mèrits enumerats juntament amb la sol·licitud abans esmentada, que es presenten dins del termini de 5 dies abans esmentat, tot això sense perjudici de l'esmena o aclariment d'algun mèrit que siga requerit pel tribunal.  
Els mèrits que es valoren en la fase de concurs són els següents:  
a) Experiència: s'entén per aquesta la prestació de serveis professionals com a funcionari o contractat laboral, en places de la mateixa categoria de la plaça convocada. És a dir, places d'educador social, subgrup A2.  
b) Titulacions: es valorarà estar en possessió de les titulacions que es detallen en aquest apartat que siguen diferents de les que l'aspirant presente o al·legue com a requisit.  
c) Coneixements de valencià: únicament seran avaluables els certificats expedits per la Junta Qualificadora de Coneixements de Valencià, Escola Oficial d'Idiomes, universitats o altres organismes oficials amb la deguda acreditació de l'equivalència.  
d) Altres mèrits:  
1. Treball per compte propi o aliè com a educador social, treballador social, pedagog, psicòleg.  
2. Coneixement de llengües o idiomes comunitàries.  
3. Diversitat funcional.  
e) Cursos: es valorarà l'assistència i/o aprofitament a cursos amb certificat acreditatiu, sempre que tinguen una relació estreta amb les activitats, coneixements i/o experiència pròpies de les places convocades, i estiga reflectida de manera expressa la seua duració en hores lectives. Igualment, en compliment del Pla d'Igualtat, es valorarà la formació en matèria de gènere i igualtat.  
  
  
Acreditacions: per a valorar els mèrits referits han d'acreditar-se en la forma que a continuació es detalla:  
a) Experiència: mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
b) Titulacions: mitjançant l'aportació d'original o còpia degudament compulsada o electrònica autèntica del títol expedit per l'organisme públic competent o acreditació de l'equivalència.  
c) Coneixements de valencià: mitjançant l'aportació de l'original o còpia degudament compulsada o electrònica autèntica del títol expedit per la Junta Qualificadora de Coneixements de Valencià o altres organismes oficials, si és el cas, original o còpia compulsada del títol equivalent, sempre que l'aspirant acredite l'equivalència per organisme competent.  
d) Altres mèrits:  
1. Treball per compte propi o aliè com a educador social, treballador social, pedagog, psicòleg: còpia del contracte de treball o altre document acreditatiu, tots dos acompanyats del document de temps i períodes de cotitzacions a la seguretat social en el grup de cotització 02 o 01.  
  
2. Coneixement de llengües comunitàries: els idiomes comunitaris s'acreditaran mitjançant certificat de coneixements de l'Escola Oficial d'Idiomes i/o universitats, o títols equivalents degudament acreditada aquesta circumstància per l'aspirant.  
3. Diversitat funcional: certificat emés per l'organisme competent en què s'acredite el grau de diversitat funcional.  
e) Cursos: la realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei orgànica 8/1985, de 13 de juliol, Reguladora del Dret a l'Educació, quan hagen sigut homologats pels instituts o escoles oficials de formació de funcionaris o per la universitat, o estiguen inclosos dins del marc dels plans de formació contínua de les administracions públiques. No es podran valorar ni es tindran en compte els cursos que no expressen la duració en hores lectives.  
  
  
6. Creació d'una borsa de treball preferent i borsa de treball supletòria.  
- Borsa de treball preferent:  
De conformitat amb el Pla d'ordenació de recursos humans, modificat per acord de la Junta de Govern Local de data 14 de febrer de 2022, publicat en el tauler electronic de l'Ajuntament i extracte en el DOGV de data 15 de març de 2022, aquelles persones que estigueren ocupant temporalment els llocs de treball que han estat objecte de convocatòria pel torn de consolidació o estabilització d'ocupació temporal, en cas que no superen el procés de consolidació o estabilització convocat o no siguen proposats pel tribunal per a la contractació com a personal fix o nomenament com a funcionaris de carrera, constituiran una borsa de treball preferent per a futures contractacions laborals o nomenament temporals, que tindrà prioritat sobre qualsevol borsa de treball que es constituïsca o s'haja constituït amb anterioritat.  
  
L'ordre de prioritat dins d'aquesta borsa de treball preferent estarà donada per la suma dels punts totals obtinguts en el procés selectiu convocat per consolidació o estabilització d'ocupació temporal, i serà un requisit imprescindible per a formar part de la borsa preferent haver participat en aquest procés selectiu.  
- Borsa de treball supletòria:  
Pel que fa a la resta d'aspirants del procés selectiu, es constituirà una borsa de treball supletòria respecte de l'anterior, segons les normes i criteris establerts en les bases generals de funcionament i constitució de les borses de treball vigents en el moment de finalització d'aquest procés de selecció de consolidació o estabilització d'ocupació temporal.  
  
  
7. Programa de temes  
Matèries comunes  
Tema 1. La Constitució Espanyola de 1978. Principis generals. Drets i deures fonamentals dels espanyols. La seua protecció. El recurs d'empara. El Defensor del Poble. La Corona en la Constitució Espanyola. Les Corts Generals. El Tribunal Constitucional.  
Tema 2. El Govern i l'Administració, Relacions entre el Govern i les Corts Generals. El poder judicial. Regulació constitucional de la justícia. El Consell General del Poder Judicial.  
Tema 3. Organització territorial de l'Estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: Principis generals i la seua organització.  
Tema 4. Fonts del dret públic. La Llei: concepte, caràcters, classes. Normes del Govern amb força de Llei. El Reglament: les seues classes. Altres fonts del dret administratiu. Els tractats internacionals.  
  
Tema 5. Principis generals del procediment administratiu. Normes reguladores. Fases del procediment administratiu. Terminació del procediment: el règim del silenci administratiu. El desistiment, la renúncia, la caducitat. L'execució forçosa dels actes administratius.  
  
Tema 6. Els recursos administratius. Classes: recurs d'alçada, recurs de reposició i recurs de revisió. El recurs contenciós administratiu.  
  
Tema 7. Règim local espanyol. Principis constitucionals. La Província en el règim local. Organització provincial. Competències.  
Tema 8. El Municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències. Municipis de gran població.  
Tema 9. Personal al servei de l'Administració Local. La funció pública local i la seua organització. Drets i deures dels empleats públics locals. Carrera administrativa i retribucions. Incompatibilitats. Règim disciplinari.  
Tema 10. Els contractes en les administracions locals: principis generals i especialitats en relació amb el règim general de la contractació de les administracions públiques. Les atribucions dels òrgans de les corporacions locals en matèria de contractació. Extinció dels contractes, garanties i responsabilitat.  
Tema 11. Les formes d'activitat de les entitats locals. La intervenció administrativa en l'activitat privada. El servei públic en l'esfera local. Les subvencions.  
Tema 12. Els Pressupostos Locals: concepte, principis i estructura.  
  
  
Matèries específiques  
Tema 13. Marc normatiu en matèria d'igualtat efectiva de dones i homes i de protecció integral contra la violència de gènere. Pla d'igualtat per a empleades i empleats de l'Ajuntament.  
Tema 14. Benestar social i serveis socials. Conceptes. Procés històric i estat actual. El sistema públic de serveis socials. Referències conceptuals i xarxes d'actuació.  
Tema 15. El Pla concertat de prestacions bàsiques a serveis socials.  
  
Tema 16. La regulació jurídica dels serveis socials en l'àmbit estatal i de la Comunitat Valenciana. Competències. Objectius. Àmbit d'aplicació.  
Tema 17. La regulació jurídica dels serveis socials en l'àmbit estatal i de la Comunitat Valenciana. Titulars de dret. Principis generals d'actuació. Classificació dels serveis socials.  
Tema 18. Els serveis socials generals. Conceptes. Tipus i característiques.  
Tema 19. Els serveis socials especialitzats. Conceptes. Tipus i característiques.  
Tema 20. Codi deontològic de l'Educació Social. L'ètica professional de l'Educació social. Ètica de l'Administració. Conflictes ètics en la pràctica professional.  
Tema 21. Els centres municipals de serveis socials (CMSS) de l'Ajuntament de Tavernes de la Valldigna: estructura, objectius i funcionament.  
Tema 22. El Sistema d'Informació d'Usuaris de Serveis Socials (SIUSS).  
Tema 23. L'estudi i seguiment dels casos. Criteris per al diagnòstic. Metodologia i aplicació en els Centres Municipals de Serveis Socials.  
  
Tema 24. L'acció comunitària des dels serveis socials generals. Principis i estratègies.  
Tema 25. L'acció social voluntària. El voluntariat. Iniciativa social i serveis socials. El tercer sector.  
Tema 26. La protecció de la infància i l'adolescència. Normativa estatal i autonòmica. Competència de les entitats locals. Prevenció de la marginació infantil.  
Tema 27.. Llei orgànica 8/2015, de 22 de juliol, de modificació del sistema de protecció a la infància i adolescència. Llei 26/2015, de 28 de juliol, de modificació del sistema de protecció a la infància i adolescència.  
Tema 28. Competències de les administracions locals en matèria de protecció de les persones menors d'edat. Coordinació interinstitucional i instruments de coordinació entre diferents administracions en matèria de protecció de les persones menors d'edat. Aplicacions concretes per al seguiment familiar en situacions de risc.  
Tema 29. El paper de l'àmbit social en l'abordatge de situacions de desprotecció infantil, valoració, presa de decisions i intervenció des de les entitats locals.  
Tema 30. Llei 12/2008, de 3 de juliol, de la Generalitat Valenciana, de Protecció Integral de la Infància i l'Adolescència de la Comunitat Valenciana.  
Tema 31. Decret 62/2012, de 13 d'abril, del Consell, pel qual es regulen els òrgans territorials de coordinació en l'àmbit de la protecció de les persones menors d'edat a la Comunitat Valenciana.  
  
Tema 32. Necessitats de la infància. Característiques, definició i tipologia dels maltractament infantil.  
Tema 33. Situacions de desprotecció social: risc i desemparament.  
Tema 34. Actuació de les administracions públiques en situacions de desprotecció social en l'àmbit de la Comunitat Valenciana, a nivell autonòmic: el Pla de Protecció de les persones Menors d'edat.  
  
Tema 35. Actuació de les administracions públiques en situacions de desprotecció social en l'àmbit de la Comunitat Valenciana, a nivell local: el Pla d'intervenció Familiar.  
Tema 36. Actuacions dels serveis socials en el sector de família, infància i joventut: el programa de protecció de les persones menors d'edat a l'Ajuntament de Tavernes. Recursos municipals dirigits a la infància i joves.  
Tema 37. Intervencions socioeducatives per a la prevenció de les situacions de desprotecció social. Tipus de prevenció. Característiques generals dels programes de prevenció.  
Tema 38. La intervenció socioeducativa en la violència intrafamiliar. Conceptualització i models explicatius. Plans, programes i recursos per a les víctimes i les persones menors d'edat a la Comunitat Valenciana.  
Tema 39. La família com a espai d'intervenció social. La intervenció de l'educadora o l'educador social en la família.  
Tema 40. L'acolliment residencial. Tipologia dels centres residencials de protecció de les persones menors d'edat.  
Tema 41: L'acolliment familiar: concepte, tipus i continguts. Intervenció de l'Equip Municipal de Serveis Socials. Metodologia d'intervenció.  
Tema 42. El recurs de famílies educadores a la Comunitat Valenciana.  
Tema 43. L'Equip Especialitzat d'Intervenció en la Infància i Adolescència (EEIIA). Descripció, organització i objectius.  
Tema 44. Els centres de persones menors d'edat d'atenció diürna.  
  
Tema 45. El Centre de Dia de persones menors d'edat d'inserció sociolaboral de l'Ajuntament de Tavernes. Descripció, organització i objectius.  
Tema 46. L'absentisme escolar en la infància i adolescència. Conceptualització. Competències municipals. Protocols d'actuació. El paper dels serveis socials municipals.  
Tema 47. El conflicte i l'agressió: problemes de conducta en la infància i adolescència. La socialització com a factor important en l'adquisició de conductes agressives. La gestió de conflictes. El procés de mediació i les seues tècniques.  
Tema 48. La responsabilitat penal de les persones menors d'edat. Mesures judicials i criteris d'actuació. Competències d'intervenció dels serveis socials municipals.  
Tema 49. La intervenció socioeducativa amb persones menors d'edat amb trastorns mentals. Objectius. Recursos. El suport a la família.  
Tema 50. La intervenció socioeducativa amb persones amb diversitat funcional intel·lectual. Objectius. Recursos.  
Tema 51. La regulació de la renda d'inclusió a la Comunitat Valenciana. La Llei 19/2017, de 20 de desembre, de la Generalitat de la renda valenciana d'inclusió.  
Tema 52. La intervenció de l'educador o l'educadora social dels serveis socials bàsics en relació amb l'àmbit escolar del municipi. La persona professional en l'educació social en la intervenció o mediació educativa. Especial atenció a l'assetjament escolar.  
Tema 53. Oferta de recursos socials a la ciutat de Tavernes. Descripció i característiques.  
Tema 54. Igualtat de gènere i no-discriminació entre la població adolescent i jove; impacte de la violència de gènere. Programes i accions preventius.  
Tema 55. Programes i serveis municipals d'atenció a les dones. El Consell Municipal de les Dones i per la Igualtat: el seu reglament.  
  
Tema 56. El desenvolupament precoç de 0 a 6 anys. La importància de la fase d'afecció. La formació del vincle afectiu. Conseqüències de la privació afectiva en aquesta etapa.  
Tema 57. Ús, abús i drogodependència en la joventut. Factors que hi influeixen i trastorns relacionats. Programes i accions de caràcter preventiu i rehabilitador.  
Tema 58. La Llei 31/1995, de 8 de novembre, de Prevenció de Riscos Laborals: dret a la protecció enfront dels riscos laborals. Obligacions dels treballadors en matèria de prevenció de riscos. Delegats de Prevenció. Comitè de Seguretat i Salut. Condicions generals de seguretat en els treballs d'oficina i treballs socials, esforç físic, postural i visual.  
  
Tema 59. L'organització municipal de l'ajuntament de Tavernes de la Valldigna. L'organigrama dels seus òrgans unipersonals i col·legiats. Protecció de dades i accés a la informació i transparència a l'Ajuntament de Tavernes: el Reglament Europeu de Protecció de Dades i la Llei orgànica 3/2018, de 5 de desembre, de Protecció de dades: àmbit d'aplicació, conceptes, principis, drets dels afectats, mesures de seguretat i règim sancionador; La Llei 19/2013, de 9 de desembre, de transparència, accés a la informació pública i bon govern.  
  
Tema 60. Ordenances i reglaments de l'Ajuntament de Tavernes de la Valldigna. Especial referencia als següents:  
- Reglament orgànic municipal  
- Reglament d'actuació preferencial del valencià  
- Reglament Municipal integració persones amb diversitat física, psíquica i sensorial.  
- Ordenança general per la qual s'estableixen les bases reguladores de les subvencions de l'ajuntament de Tavernes de la Valldigna per al suport d'associacions i entitats sense ànim de lucre.  
- Reglament regulador del Consell de la Gent Gran  
- Reglament regulador del Consell de la Dona.  
  
Segon. Publicar aquests bases en el tauler electrònic d'edictes municipal, en el Butlletí Oficial de la Província de València, Diari Oficial de la Generalitat Valenciana i la pàgina web de l'Ajuntament de Tavernes de la Valldigna (www.tavernes.es).  
  
Tercer. Igualment, significar que aquest acte, de conformitat amb l'article 52.2 de la Llei 7/1985, de 2 d'abril, Reguladora de les Bases del Règim Local, posa fi a la via administrativa.  
Contra aquest acte es poden interposar els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, s'ha de fer davant de l'òrgan municipal que va dictar l'acte en el termini d'un mes comptador des de l'endemà del dia que va tenir lloc la notificació de l'acte. La interposició impedirà, fins a la resolució expressa o presumpta, la utilització de la via contenciosa administrativa, de conformitat amb la legislació de procediment administratiu. El recurs de reposició caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
- En el supòsit que es decidisca interposar el recurs contenciós administratiu directament, es farà davant del Jutjat Contenciós Administratiu de València, en el terminis següents:  
- Dos mesos comptats des de l'endemà de la notificació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
Tot això sense perjudici que es pot exercitar qualsevol altra acció o recurs que s'estime convenient en defensa dels drets dels interessats.  
  
Signada electrònicament a Tavernes de la Valldigna en la data expressada pel regidor i pel secretari general de l'Ajuntament, les dades identificatives dels quals queden incorporades a aquesta resolució».  
  
La qual cosa es fa pública per a general coneixement.  
  
Tavernes de la Valldigna, 5 de desembre de 2022.- El cap de l'Activitat de RH i Gestió de Personal: Valentín Vercher Manclús.